62020CO0663_INF
Digriet tal-Qorti tal-Ġustizzja (Is‑Sitt Awla) tat‑3 ta’ Marzu 2022 –SRB vs Hypo Vorarlberg Bank
(Kawża C‑663/20 P)
“Appell – Artikolu 182 tar-Regoli tal-Proċedura tal-Qorti tal-Ġustizzja – Unjoni bankarja – Mekkaniżmu uniku ta’ riżoluzzjoni (SRM) – Fond uniku ta’ riżoluzzjoni (SRF) – Kalkolu tal-kontribuzzjonijiet ex ante għas-sena 2017 – Awtentikazzjoni ta’ deċiżjoni tal-Bord Uniku ta’ Riżoluzzjoni (SRB) – Obbligu ta’ motivazzjoni – Data kunfidenzjali”
1.
Dritt tal-Unjoni Ewropea – Prinċipji – Drittijiet tad-difiża – Prinċipju ta’ kontradittorju – Rispett fil-kuntest ta’ proċedura ġudizzjarja – Portata – Motiv ta’ dritt imqajjem ex officio mill-qorti – Assenza ta’ awtentifikazzjoni ta’ deċiżjoni tal-Bord Uniku ta’ Riżoluzzjoni (SRB) li tistabbilixxi l-kontribuzzjonijiet ex ante għall-Fond uniku ta’ riżoluzzjoni (SRF) – Assenza ta’ stedina indirizzata lill-partijiet sabiex jippreżentaw l-osservazzjonijiet tagħhom dwar dan il-motiv – Ksur tal-imsemmi prinċipju
(Karta tad-Drittijiet Fundamentali tal-Unjoni Ewropea, Artikolu 47)
(ara l-punti 38 sa 40, 42, 46 sa 51, 57)
2.
Atti tal-istituzzjonijiet – Motivazzjoni – Obbligu – Portata – Deċiżjoni tal-Bord Uniku ta’ Riżoluzzjoni (SRB) li tistabbilixxi l-kontribuzzjonijiet ex ante għall-Fond uniku ta’ riżoluzzjoni (SRF) – Assenza ta’ neċessità li tinkludi, f’din id-deċiżjoni, l-elementi kollha li jippermettu li tiġi vverifikata l-eżattezza tal-kalkolu tal-kontribuzzjonijiet – Ibbilanċjar tal-obbligu ta’ motivazzjoni mal-prinċipju ġenerali ta’ protezzjoni tas-sigriet kummerċjali tal-istituzzjonijiet ikkonċernati – Legalità tad-dispożizzjonijiet tar-Regolament 2015/63 dwar il-metodu ta’ kalkolu tal-kontribuzzjonijiet ex ante lis-SRF
(it-tieni subparagrafu tal-Artikolu 296 TFUE; Regolament tal-Parlament Ewropew u tal-Kunsill Nru 806/2014; Regolament tal-Kummissjoni 2015/63; Direttiva tal-Parlament Ewropew u tal-Kunsill 2014/59)
(ara l-punti 69 sa 81)
3.
Rikors għal annullament – Aggravji – Ksur tar-rekwiżiti formali essenzjali – Assenza ta’ awtentifikazzjoni ta’ deċiżjoni tal-Bord Uniku ta’ Riżoluzzjoni (SRB) li tistabbilixxi l-kontribuzzjonijiet ex ante għall-Fond uniku ta’ riżoluzzjoni (SRF) – Eżami ex officio mill-qorti
(Artikolu 263 TFUE)
(ara l-punt 86)
4.
Atti tal-istituzzjonijiet – Motivazzjoni – Obbligu – Portata – Deċiżjoni tal-Bord Uniku ta’ Riżoluzzjoni (SRB) li tistabbilixxi l-kontribuzzjonijiet ex ante għall-Fond uniku ta’ riżoluzzjoni (SRF) – Komunikazzjoni tas-SRB limitata għal parti mill-informazzjoni rilevanti li setgħet tiġi kkomunikata mingħajr ma jiġi ppreġudikat is-sigriet kummerċjali tal-istituzzjonijiet ikkonċernati – Motivazzjoni insuffiċjenti – Annullament tad-deċiżjoni
(it-tieni subparagrafu tal-Artikolu 296 TFUE; Regolament tal-Parlament Ewropew u tal-Kunsill Nru 806/2014; Regolament tal-Kummissjoni 2015/63; Direttiva tal-Parlament Ewropew u tal-Kunsill 2014/59)
(ara l-punti 99 sa 106, u d-dispożittiv 2)
5.
Rikors għal annullament – Sentenza ta’ annullament – Effetti – Limitazzjoni mill-Qorti tal-Ġustizzja – Deċiżjoni tal-Bord Uniku ta’ Riżoluzzjoni (SRB) li tistabbilixxi l-kontribuzzjonijiet ex ante għall-Fond uniku ta’ riżoluzzjoni (SRF) – Żamma tal-effetti ta’ din id-deċiżjoni sas-sostituzzjoni ta’ din tal-aħħar f’terminu raġonevoli – Ġustifikazzjoni bbażata fuq motivi ta’ ċertezza legali
(it-tieni subparagrafu tal-Artikolu 264 TFUE; Regolament tal-Parlament Ewropew u tal-Kunsill Nru 806/2014; Regolament tal-Kummissjoni 2015/63; Direttiva tal-Parlament Ewropew u tal-Kunsill 2014/59)
(ara l-punti 109 sa 112, u d-dispożittiv 3)
Dispożittiv
1)
Is-sentenza tal-Qorti Ġenerali tal-Unjoni Ewropea tat‑23 ta’ Settembru 2020, Hypo Vorarlberg Bank vs SRB (T‑414/17, mhux ippubblikata, EU:T:2020:437), hija annullata.
2)
Id-deċiżjoni tal-Bord Uniku ta’ Riżoluzzjoni fis-sessjoni eżekuttiva tiegħu tal‑11 ta’ April 2017 dwar il-kalkolu tal-kontribuzzjonijiet ex ante għall‑2017 għall-Fond Uniku ta’ Riżoluzzjoni (SRB/ES/SRF/2017/05), hija annullata inkwantu din tikkonċerna lil Hypo Vorarlberg Bank AG.
3)
L-effetti tad-deċiżjoni tal-Bord Uniku ta’ Riżoluzzjoni fis-sessjoni eżekuttiva tiegħu tal‑11 ta’ April 2017 dwar il-kalkolu tal-kontribuzzjonijiet ex ante għall‑2017 għall-Fond Uniku ta’ Riżoluzzjoni (SRB/ES/SRF/2017/05), inkwantu din tikkonċerna lil Hypo Vorarlberg Bank AG, huma miżmuma fis-seħħ sad-dħul fis-seħħ, f’terminu raġonevoli li ma jistax jaqbeż is-sitt xhur mid-data tal-għoti ta’ dan id-digriet, ta’ deċiżjoni ġdida tal-Bord Uniku ta’ Riżoluzzjoni li tistabbilixxi l-kontribuzzjoni ex ante għall-Fond Uniku ta’ Riżoluzzjoni ta’ din l-istituzzjoni għas-sena 2017.
4)
Il-Bord Uniku ta’ Riżoluzzjoni għandu jbati, minbarra l-ispejjeż rispettivi tiegħu relatati kemm mal-proċedura fl-ewwel istanza kif ukoll ma’ dik tal-appell, l-ispejjeż ta’ Hypo Vorarlberg Bank AG relatati mal-proċedura fl-ewwel istanza.
5)
Hypo Vorarlberg Bank AG għandha tbati l-ispejjeż rispettivi tagħha relatati mal-proċedura tal-appell.
6)
Ma għadx hemmx lok li tingħata deċiżjoni fuq it-talba tar-Renju ta’ Spanja intiża sabiex jitħalla jintervjeni insostenn tat-talbiet tal-Bord Uniku ta’ Riżoluzzjoni.